CELEX: 62014TN0138
Language: fi
Date: 2014-02-27 00:00:00
Title: Asia T-138/14: Kanne 27.2.2014 – Chart v. Euroopan ulkosuhdehallinto

26.5.2014   
            
            
               FI
            
            
               Euroopan unionin virallinen lehti
            
            
               C 159/30
            
         Kanne 27.2.2014 – Chart v. Euroopan ulkosuhdehallinto
   (Asia T-138/14)
   2014/C 159/40
   Oikeudenkäyntikieli: ranska
   
      Asianosaiset
   
   
      Kantaja: Randa Chart (Woluwé-Saint-Lambert, Belgia) (edustajat: asianajat T. Bontinck ja A. Guillerme)
   
      Vastaaja: Euroopan ulkosuhdehallinto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että Euroopan ulkosuhdehallinto on vastuussa vahingosta, joka kantajalle aiheutui lokakuun 2001 ja tämän päivän välillä, koska Euroopan ulkosuhdehallinnon unionin edustusto Kairossa toimi lainvastaisesti
            
         
               —
            
            
               tämän vuoksi
               
                           —
                        
                        
                           ensisijaisesti velvoittamaan maksamaan Chartille 509 283,88 euron summan (viisisataayhdeksäntuhatta kaksisataakahdeksankymmentäkolme euroa ja kahdeksankymmentäkahdeksan senttiä) korvauksena aiheutuneista vahingoista sillä varauksella, että määrä voi oikeudenkäynnin aikana kasvaa
                        
                     
                           —
                        
                        
                           toissijaisesti velvoittamaan maksamaan Chartille 380 063,81 euron summan (kolmesataakahdeksankymmentätuhatta kuusikymmentäkolme euroa ja kahdeksankymmentäyksi senttiä) korvauksena aiheutuneista vahingoista 30.10.2008 lähtien sillä varauksella, että määrä voi oikeudenkäynnin aikana kasvaa
                        
                     
         
               —
            
            
               velvoittamaan vastaaja korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja, joka on entinen paikallinen toimihenkilö Euroopan unionin edustustossa Egyptissä, vaatii korvausta vahingosta, jonka hänelle väitetään aiheutuneen eurooppalaisen hallinnon lainvastaisesta toiminnasta, joka muodostui siitä, ettei se antanut Egyptin sosiaaliturvaviranomaisille todistusta kantajan palvelussuhteen päättymisestä tämän irtisanoutumisen jälkeen. Tämä estää kantajan mukaan häntä palaamasta työhön Egyptissä.
   Lainvastaisen toiminnan, josta vastaajaa moititaan, osalta kantaja vetoaa neljään perusteeseen, jotka koskevat hyvän hallinnon periaatteen ja kohtuullista aikaa koskevan periaatteen loukkaamista, sovellettavan Egyptin oikeuden rikkomista ja oikeuden nauttia yksityiselämän kunnioitusta loukkaamista.
   Kantaja väittää, että vastaajan toimimattomuus aiheuttaa hänelle merkittävää vahinkoa, ja vaatii sekä aineellisen vahingon että henkisen kärsimyksen korvaamista.